1 priedas

**MOKYKLŲ VADOVŲ, JŲ PAVADUOTOJŲ UGDYMUI, UGDYMĄ ORGANIZUOJANČIŲ SKYRIŲ VEDĖJŲ, MOKYTOJŲ, PAGALBOS MOKINIUI**

**SPECIALISTŲ KVALIFIKACIJOS TOBULINIMO PROGRAMOS FORMA**

**Programos rengėjas (-ai)**

|  |
| --- |
| Daiva Burkauskienė,  Edita Norvaišienė |

**Programos pavadinimas ir lygis**

|  |
| --- |
| SURDOPEDAGOGIKOS KVALIFIKACIJOS TPOBULINIMO PROGRAMA |

**Programos anotacija (aktualumas, reikalingumas)**

|  |
| --- |
| Vienas svarbiausių švietimo sistemos veiksnių, lemiančių aukštą švietimo kokybę bei darnios ir sumanios visuomenės vystymąsi, yra pedagogų profesionalumo stiprinimas – naujų kompetencijų įgijimas bei esamų efektyvinimas.  Mokytojams, ugdantiems mokinius, turinčius klausos sutrikimų (tame tarpe kochlearinius / kaulinius implantus) (toliau – Mokiniai), svarbu turėti žinių apie ugdymo metodus, jų pritaikymą, specifiką ir kaitą, sėkmingo įtraukiojo ugdymo prielaidas. Gebėjimai parinkti ugdymo turinį Mokiniams, analizuoti ir vertinti individualią mokinio pažangą ir pasiekimus, bendradarbiauti su šeima,.gebėjimas taikyti paramos priemones, padedančias Mokiniui įveikti kliūtis mokymosi procese, įgalina kurti saugią ir palankią ugdymo(si) aplinką.  Programos tikslinė grupė – mokytojai (toliau – Mokytojai), kurie per metus nuo darbo  specialiosiose klasėse (grupėse), mokyklose, skirtose mokiniams, turintiems klausos sutrikimų ar kochlearinius implantus, pradžios turi išklausyti 40 valandų surdopedagogikos kursą.  Programos apimtis – 40 valandų |

**Programos tikslas**

|  |
| --- |
| Programos tikslas - tobulinti Mokytojų kompetencijas suteikiant surdopedagogikos ir surdopsichologijos žinių, būtinų veiksmingai ugdyti specialiųjų ugdymosi poreikių dėl įgimtų ar įgytų klausos sutrikimų turinčius Mokinius, atsižvelgiant į jų kalbos ir komunikacijos ypatumus, ugdymosi poreikius ir jų įvairovę, kuriant palankią ugdymosi aplinką bei formuojant teigiamas nuostatas, paremtas universalaus dizaino ugdymui principais. |

**Programos uždaviniai**

|  |
| --- |
| 1. Supažindinti Mokytojus su Mokinių specialiųjų ugdymosi poreikių samprata, klausos sutrikimų klasifikacija, specialiųjų ugdymosi poreikių, atsirandančių dėl klausos sutrikimų, ypatumais, klausos tyrimo ir reabilitacijos būdais. 2. Suteikti žinių apie klausos sutrikimų turinčių vaikų pažintinę, socialinę emocinę, asmenybės raidą, psichinę sveikatą, kalbos (gestų ir žodinės) ugdymą ir raštingumą, aptarti kurčiųjų psichologijos bruožus; 3. Supažindinti su kurčiųjų kultūra, gestų kalba ir jos vaidmeniu kurčio vaiko raidoje ir ugdyme; analizuoti visuomenės požiūrį į kurčiuosius, jo kaitą 4. Ugdyti kompetenciją individualizuoti ugdymosi procesą, parenkant specialiąsias mokymo priemones, taikant ugdymo metodus ir techninės pagalbos priemones, atsižvelgiant į pedagoginių psichologinių tarnybų rekomendacijas,, bendradarbiaujant su ugdymo(-si) proceso dalyviais. |

**Programos turinys, trukmė, naudojami mokymo(si) metodai (būdai)**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Tema** | **Teorija** | **Praktika** | **Savarankiškas darbas** | **Iš viso** | **Mokymo**  **metodai** |
| 1. Supažindinti Mokytojus su Mokinių specialiųjų ugdymosi poreikių samprata, klausos sutrikimų klasifikacija, specialiųjų ugdymosi poreikių, atsirandančių dėl klausos sutrikimų, ypatumais, klausos tyrimo ir reabilitacijos metodais, | | | | | | |
| 1.1 | Įvadas. Programos pristatymas (paskirtis, tikslas, uždaviniai, metodai, rezultatai). Mokymų dalyvių susipažinimas ir lūkesčių tyrimas. Diskusija: koks ugdymo turinys atliepia vaiko poreikius, ugdymo proceso modeliavimo pavyzdžiai. Susitarimas dėl bendro darbo taisyklių. | 1 |  |  | 1 | Mokymasis bendradarbiaujant. |
| 1.2. | Klausa. Ausies anatomija. | 1 | 1 |  | 2 | Paskaita, vaizdo medžiagos analizavimas. |
| 1.3. | Klausos sutrikimų klasifikacija, klausos sutrikimų ypatumai, lemiantys Mokinių specialiuosius ugdymosi poreikius. Specialiųjų ugdymosi poreikių samprata. | 1 | 2 |  | 3 | Teisės aktų ir dokumentų analizė. Informacijos paieška, atvejų analizavimas. |
| 1.4. | Klausos tyrimo būdai. Klausos protezavimas ir reabilitacija. Klausos implantai. | 2 | 2 |  | 4 | Vaizdo medžiagos analizavimas, probleminių situacijų sprendimas. |
| 1. Suteikti žinių apie klausos sutrikimų turinčių vaikų pažintinę, socialinę emocinę, asmenybės raidą, psichinę sveikatą, kalbos (gestų ir žodinės) raidą ir ugdymą bei raštingumą. | | | | | | |
| 2.1 | Klausos sutrikimo įtaka vaiko ir jaunuolio asmenybės raidai, kurčiųjų psichologijos bruožai. | 2 | 1 |  | 3 | Paskaita, probleminių situacijų sprendimas; |
| 2.2. | Klausos sutrikimų turinčių vaikų socialinė emocinė raida. | 1 | 1 |  | 2 | Probleminių situacijų sprendimas, atvejų analizavimas. |
| 2.3. | Klausos sutrikimų turinčių vaikų pažintinė raida. Gestų ir žodinės kalbų vaidmuo pažintinėje raidoje. | 1 | 1 |  | 2 | Darbas grupėse, diskusija. |
| 2.4. | Tėvų ir vaikų sąveikos ypatumai šeimose, auginančiose klausos sutrikimų turinčius vaikus. | 1 | 1 |  | 2 | Realių gyvenimiškų situacijų imitavimas. |
| 1. Supažindinti su kurčiųjų kultūra, gestų kalba ir jos vaidmeniu kurčio vaiko raidoje ir ugdyme; analizuoti visuomenės požiūrį į kurčiuosius, jo kaitą. | | | | | | |
| 3.1 | Kurčiųjų kultūra. Mitai apie kurčiųjų kultūrą ir gestų kalbą. | 3 |  |  | 3 | Paskaita, veiklos refleksija. |
| 3.2. | Kurčiųjų ir neprigirdinčiųjų kalbos ir komunikacijos ypatumai. | 1 | 1 |  | 2 | Literatūros analizė, praktinė veikla. |
| 3.3. | Lietuvių gestų kalba ir pirštų abėcėlė. |  | 1 | 1 | 2 | Praktinių užduočių atlikimas. |
| 3.4. | Kurtumas: negalia ar dovana? Medicininis ir kultūrinis požiūriai. | 2 |  |  | 2 | Informacijos paieškos užduotis, literatūros analizė. |
| 4. Ugdyti kompetenciją individualizuoti ugdymosi procesą, parenkant specialiąsias mokymo priemones, taikant ugdymo metodus ir techninės pagalbos priemones, atsižvelgiant į pedagoginių psichologinių tarnybų rekomendacijas,, bendradarbiaujant su ugdymo(-si) proceso dalyviais. | | | | | | |
| 4.1. | Ugdymo sistemos (metodai): žodinis, totaliosios komunikacijos, dvikalbis (bilingvinis) ir jų raida. | 2 | 1 |  | 3 | Darbas grupėse, problemomis grįstas mokymas, realių gyvenimiškų situacijų imitavimas. |
| 4.2. | Ugdymo programos, programų pritaikymas ir individualizavimas. Ugdomosios veiklos klausos sutrikimų turintiems vaikams planavimas ir organizavimas, mokymo priemonių taikymas. | 1 | 3 |  | 4 | Dokumentų ir šaltinių analizavimas, mokomojo dalyko programos pritaikymas, praktinių užduočių atlikimas |
| 4.3. | Techninės pagalbos priemonių įvairovė ir jų taikymas ugdymo procese. | 1 | 1 |  | 2 | Informacijos paieškos užduotis, darbas grupėse |
| 4.4. | Savarankiško darbo užduotis. Pasirinkto Mokinio ugdymo atvejo analizė, atskleidžiant ugdymo programos pritaikymo, specialiųjų mokymo ir techninės pagalbos priemonių parinkimo, reikiamos pagalbos, pažangos ir pasiekimų vertinimo ypatumus, būdus ir formas. |  |  | 4 |  |  |

**Tikėtina (-os) kompetencija (-os), kurią (-ias) įgis Programą baigęs asmuo:**

**Kompetencijos:** Pedagogų ugdymo srities dalykinės kompetencijos.

**Papildomos kompetencijos:**

Įgis žinių ir supratimo apie surdopedagogiką ir surdopsichologiją bei kurčiųjų ir neprigirdinčiųjų ugdymo proceso organizavimo ypatumus.

**Įgytų kompetencijų įvertinimo būdai Programai vykdyti naudojama mokomoji medžiaga ir techninės priemonės:**

Įgytos žinios ir supratimas vertinamos pagal užduočių atlikimą ir jų pristatymą (pasirinkto Mokinio ugdymo atvejo analizės pristatymas), nuostatos vertinamos pagal diskusijas, pozityvų požiūrį į aplinką, mokymosi dalyvių bendradarbiavimą, užduočių atlikimą, refleksijas.

**Mokomoji medžiaga:**

|  |  |  |  |  |
| --- | --- | --- | --- | --- |
| **Eil. Nr.** | **Tema** | **Mokomosios medžiagos pavadinimas** | **Mokomosios medžiagos apimtis** | |
| **1** | Supažindinti Mokytojus su Mokinių specialiųjų ugdymosi poreikių samprata, klausos sutrikimų klasifikacija, specialiųjų ugdymosi poreikių, atsirandančių dėl klausos sutrikimų, ypatumais, klausos tyrimo ir reabilitacijos metodais, | | | |
| 1.1 | Įvadas. Programos pristatymas (paskirtis, tikslas, uždaviniai, metodai, rezultatai). Mokymų dalyvių susipažinimas ir lūkesčių tyrimas. Diskusija: koks ugdymo turinys atliepia Mokinio poreikius, ugdymo proceso modeliavimo pavyzdžiai. Susitarimas dėl bendro darbo taisyklių. | Mokymų dalyvių susipažinimas ir lūkesčių tyrimas, diskusijos reziumė - kryptingas programos įgyvendinimas. Susitarimas dėl bendro darbo taisyklių. | | 1 lapas |
| 1.2. | Klausa. Ausies anatomija. | Surdologija. Žmogaus ausies anatomija ir fiziologija  Kaip veikia klausa? | | Skaidrės (10 – 15)  Vaizdo įrašas (1 – 3) |
| 1.3. | Klausos sutrikimų klasifikacija, klausos sutrikimų ypatumai, lemiantys Mokinių specialiuosius ugdymosi poreikius. Specialiųjų ugdymosi poreikių samprata. | Klausos praradimo priežastys ir tipai. Klausos sutrikimų klasifikacija. Dokumentai, reglamentuojantys mokinių, turinčių specialiųjų ugdymosi poreikių, ugdymą. | | Skaidrės (42 – 55) |
| 1.4. | Klausos tyrimo būdai. Klausos protezavimas ir reabilitacija. Klausos implantai. | Kaip tiriama ir tikrinama klausa? Klausos abilitacijos ir reabilitacijos tikslai, kryptys ir metodai.  Klausos aparatai, kochleariniai ir kauliniai implantai, kitos girdėti padedančios priemonės. Kaip veikia kochlearinis implantas? | | Skaidrės (40 – 45)  Vaizdo įrašai (2 – 4) |
| **2** | Suteikti žinių apie klausos sutrikimų turinčių vaikų pažintinę, socialinę emocinę, asmenybės raidą, psichinę sveikatą, kalbos (gestų ir žodinės) raidą ir ugdymą bei raštingumą. | | | |
| 2.1 | Klausos sutrikimo įtaka vaiko ir jaunuolio asmenybės raidai, kurčiųjų psichologijos bruožai. | Klausos sutrikimo laiko ir laipsnio įtaka psichologinei raidai. | Skaidrės (42 – 55) | |
| 2.2. | Klausos sutrikimų turinčių vaikų socialinė emocinė raida. | Klausos sutrikimų turinčių vaikų psichosocialinės raidos etapiškumas. | Skaidrės (42 – 55) | |
| 2.3. | Klausos sutrikimų turinčių vaikų pažintinė raida. Gestų ir žodinės kalbų vaidmuo pažintinėje raidoje. | Sutrikusios klausos vaikų kognityvinės raidos, kalbos ir mokymosi sąsajos. | Skaidrės (25 – 30)  Vaizdo įrašai (1 – 2) | |
| 2.4. | Tėvų ir vaikų sąveikos ypatumai šeimose, auginančiose klausos sutrikimų turinčius vaikus. | Tarpusavio santykiai šeimose, kuriose auga vaikas su klausos sutrikimu. Tėvystė stresinėse situacijose. | Skaidrės (25 – 30)  Vaizdo įrašai (1 – 2) | |
| **3** | Supažindinti su kurčiųjų kultūra, gestų kalba ir jos vaidmeniu kurčio vaiko raidoje ir ugdyme; analizuoti visuomenės požiūrį į kurčiuosius, jo kaitą. | | | |
| 3.1 | Kurčiųjų kultūra. Mitai apie kurčiųjų kultūrą ir gestų kalbą. | Ko mes nežinome apie kurčiuosius ir gestų kalbą? Ko kurtieji nežino apie girdinčiuosius? Ar egzistuoja kurčiųjų kultūra? Žymūs kurtieji. | Skaidrės (60 – 70) | |
| 3.2. | Kurčiųjų ir neprigirdinčiųjų kalbos ir komunikacijos ypatumai | Bendravimas ankstyvajame amžiuje. Vaiko kalbos raidos ypatumai. Gestų kalbos / žodinės kalbos ugdymas. | Skaidrės (40) | |
| 3.3. | Lietuvių gestų kalba ir pirštų abėcėlė. | Gestų kalba ir jos raida. Pažintis su pirštų abėcėle. | Skaidrės (25) | |
| 3.4. | Kurtumas: negalia ar dovana? Medicininis ir kultūrinis požiūriai. | Požiūrio į klausos sutrikimų turinčius asmenis, jų ugdymą kaita istoriniame kontekste. Kurtumas: negalia ar kalbinė/kultūrinė mažuma? |  | |
| 4 | Ugdyti kompetenciją individualizuoti ugdymosi procesą, parenkant specialiąsias mokymo priemones, taikant ugdymo metodus ir techninės pagalbos priemones, atsižvelgiant į pedagoginių psichologinių tarnybų rekomendacijas,, bendradarbiaujant su ugdymo(-si) proceso dalyviais. | | | |
| 4.1. | Ugdymo sistemos (metodai): žodinis, totaliosios komunikacijos, dvikalbis (bilingvinis) ir jų raida. | Kurčiųjų ugdymo metodai. Surdopedagogikos istorija, požiūrio į klausos sutrikimą turinčių asmenų ugdymo metodus kaita pasaulyje ir Lietuvoje. | Skaidrės (40 – 45) | |
| 4.2. | Ugdymo programos, programų pritaikymas ir individualizavimas. Ugdomosios veiklos klausos sutrikimų turintiems vaikams planavimas ir organizavimas, mokymo priemonių taikymas. | Palankios mokiniams ugdymosi aplinkos kūrimas. Edukacinių priemonių parinkimas. | Skaidrės (50 – 65) | |
| 4.4. | Techninės pagalbos priemonių įvairovė ir jų taikymas ugdymo procese. | Klausos techninės pagalbos priemonės ir jų taikymas. | Skaidrės (15) | |
| 4.5. | Savarankiško darbo užduotis. Pasirinkto Mokinio ugdymo atvejo analizė, atskleidžiant ugdymo programos pritaikymo, specialiųjų mokymo ir techninės pagalbos priemonių parinkimo, reikiamos pagalbos, pažangos ir pasiekimų vertinimo ypatumus, būdus ir formas. |  | Rekomendacijos savarankiško darbo atlikimui. | |

**Techninės priemonės:**

|  |
| --- |
| Stacionarus arba nešiojamasis kompiuteris ir projektorius arba išmanusis ekranas;  Interneto prieiga. |

**Programai rengti naudotos literatūros ir kitų informacinių šaltinių sąrašas:**

|  |
| --- |
| 1. Baker C. Įvadas į bilingvizmą. Vilnius, 2007. 2. Hallahan D, P., Kauffman J., M., *Ypatingieji mokiniai: specialiojo ugdymo įvadas.* 2003. 3. Liaudanskienė V., Mikulėnaitė L., Ulevičiūtė R., Vilūnienė V. Padėkime vaikams mokytis. Metodinės rekomendacijos mokytojams ir švietimo pagalbos specialistams. Vilnius, 2013. 4. Mitkus A. Kai sutrinka klausa. Vilnius, 2008. 5. Mokinių, turinčių specialiųjų ugdymosi poreikių, grupių nustatymo ir jų specialiųjų ugdymosi poreikių skirstymo į lygius tvarkos aprašas, patvirtintas Lietuvos Respublikos švietimo ir mokslo ministro, Lietuvos Respublikos sveikatos apsaugos ministro ir Lietuvos Respublikos socialinės apsaugos ir darbo ministro 2011 m. liepos 13 d. įsakymu Nr. V-1265/V-685/A1-317 „Dėl Mokinių, turinčių specialiųjų ugdymosi poreikių, grupių nustatymo ir jų specialiųjų ugdymosi poreikių skirstymo į lygius tvarkos aprašo patvirtinimo“. 6. Mokinių, turinčių specialiųjų ugdymosi poreikių, ugdymo organizavimo tvarkos aprašas, patvirtintas Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių,ugdymo organizavimo tvarkos aprašo patvirtinimo“. 7. Specialiosios pedagoginės pagalbos teikimo tvarkos aprašas, patvirtintas Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“. 8. Specialiosios pagalbos teikimo mokyklose (išskyrus aukštąsias mokyklas) tvarkos aprašas, patvirtintas Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“. 9. Marschark M., Lang H. G., Albertini J. Educating Deaf Students: From Research to Practice.. 2001 10. Marschark M. Haucer P.C. How Deaf Children Learn: What Parents and Teachers Need to Know 11. Evidence based practices in deaf education. Edited by Harry Knoors and Marc Marschark. Oxford. 2018 |

**Lektoriai:**

|  |
| --- |
| Reikalavimai lektoriams:  Aukštasis universitetinis arba jam prilyginamas išsilavinimas.  Pedagoginio darbo ugdant mokinius, turinčius klausos sutrikimų, patirtis.  Seminarų / mokymų švietimo pagalbos specialistams ir mokytojams vedimo patirtis. |

**Reikalavimai dalyviams:**

|  |
| --- |
| Netaikoma |

**Nuorodos:**

|  |
| --- |
| Lietuvių gestų kalbos žodynas: <http://lgkz.ndt.lt/>  <https://www.deafcenter.lt/itraukusis-ugdymas/>  <https://www.deafcenter.lt/skyriai/metodiniu-priemoniu-rengimo-ir-gestotyros-skyrius/>  Rekomendacijos dėl atnaujintų bendrųjų programų pritaikymo klausos sutrikimą ar kochlearinius implantus turintiems mokiniams <https://www.emokykla.lt/upload/EMOKYKLA/BP/2022-10-10/Rekomendacijos%20klausa%2C%20kochlearin.%20impl.%20T_1.pdf> |

**Priedai:**

|  |
| --- |
|  |